vendte jeg tilbage til Jakobshavn for at pakke Bagagen om og 

 i det hele gøre alt klart til Afrejsen. Imidlertid blev detTaage, 

 noget, der, efter Sigende, er yderst sjældent ved Disko-Bugt. 

 Herved blev Klavshavnernes Ankomst forsinket. De paastod 

 senere, at de turde ikke passere Isbanken i Taage. Derved 

 blev der Lejlighed for mig til at overvære en grønlandsk Guds- 

 tjeneste i Jakobshavns Kirke. Selve Handlingen foregaar natur- 

 ligvis efter samme Ritual som herhjemme. Men en saadan 

 Gudstjeneste er dog meget forskellig fra en Gudstjeneste i en 

 dansk Landsbykirke. I en dansk Landsbykirke hersker der den 

 dybe, højtidelige Ro, i den grønlandske Kirke er der en stadig 

 Uro. Dette hidrører fra, at Mødrene tage deres Børn med i 

 Kirke. De smaa Skrighalse kunne undertiden istemme en ganske 

 artig Koncert, og det er ikke tilstrækkeligt, at Moderen søger 

 at stoppe Munden paa dem ved at give dem Die. Jævnlig sker 

 der midt under Prædiken en større Udvandring med Børnene. 

 Efter Udvandringen følger atter en Indvandring. Alt dette giver 

 selvfølgelig en stadig Uro. 



Opholdet i Jakobshavn benyttedes forøvrigt til at tage en 

 Del Fotografier, saaledes at jeg kunde danne mig en Forestilling 

 om Belysningsforholdene. Ved denne Prøvefotografering var 

 Kolonilægen, Hr. Bentzen mig til særdeles megen Nytte ved 

 Oplysninger og Vink af enhver Slags. Belysningsforholdene ere 

 i Grønland meget forskellige fra Belysningsforholdene i Danmark. 

 Selv Amatørfotografer, som have fotograferet meget i Grønland, 

 tage ikke sjælden fejl af Exponeringstiden, saaledes at Pladerne 

 snart blive over- snart underexponerede. Hvor intensivt Lyset 

 kan være fremgaar af, at en Plade taget med mindste Blende 

 og Lukningstid Vis Sekund var overexponeret; i Danmark vilde 

 man, selv i det stærkeste Sollys, have faaet en underexponeret 

 Plade. Disse ejendommelige Lysforhold gjorde, at jeg paa hele 

 Expeditionen følte mig meget usikker for ikke at sige ængstelig. 

 Jeg beklagede ofte, at jeg ikke havde et lille Mørkekammer med. 

 Et saadant kunde godt have været medbragt. Saa længe man 



